ગુજરાત બેંક વર્કર્સ યુનિયનના મહામંત્રી કે. પી. અંતાણીનો પૌત્ર ચિ. ખ્વાબ રચિત અંતાણીનો તાજેતરમાં જન્મ દિવસ અનોખી રીતે ઉજવવામાં આવ્યો હતો. સદભાવના વૃધ્ધાશ્રમ ખાતે ખ્વાબ અંતાણીએ વૃક્ષારોપણ કરી અન્યને પ્રેરણા આપે તેવું કાર્ય કર્યુ હતું. હાલ ગ્લોબલ વોર્મીંગને કારણે સમગ્ર વિશ્વ સામે પર્યાવરણની સુરક્ષાના પ્રશ્નો મોઢું ફાડીને ઉભા થયા છે ત્યારે વૃક્ષોની વાવણી કરવી અને તેનું જતન કરવું એ આપણી અનેરી ફરજ બની રહે છે. ચિ. ખ્વાબે અન્યો માટે એક ઉદાહરણ પુરૂ પાડી અન્યોને વૃક્ષારોપણ કરવા પ્રેર્યા છે.